
Z A P I S N I K
2. sjednice Vijeća Mjesnog odbora Čulinec
Održane 01. srpnja 2021.

u sjedištu Mjesnog odbora, Ulica Badema 2a
s početkom u 19.00 sati

NAZOČNI ČLANOVI VIJEĆA:
· Mario Kolar, Damir Škarić, Hrvoje Holler, Jadranka Petrović, Suzana Benc
OSTALI NAZOČNI:
· Pavica Zelić, stručni referent za rad tijela mjesne samouprave
Predsjedava Mario Kolar, predsjednik Vijeća.

Zapisnik vodi; Damir Škarić
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.
Jednoglasno, Vijeće prihvaća tekst zapisnika 1. konstituirajuće sjednice Vijeća, održane 23. lipnja 2021. godine.
Na prijedlog predsjednika Vijeće jednoglasno prihvaća i utvrđuje

D N E V N I   R E D
1. Izbor potpredsjednika Vijeća Mjesnog odbora Čulinec;

2. Zaključak o tonskom snimanju sjednica VMO Čulinec

3. Aktualna komunalna problematika:

a) izrada popisa komunalne problematike

b) formiranje baze podataka o komunalnoj problematici

4. Dežurstvo članova Vijeća Mjesnog odbora u objektu mjesne samouprave;

5. Plan komunalnih aktivnosti Gradske četvrti Donja Dubrava u 2021. godini

6. Korištenje prostora Mjesnog odbora Čulinec, Ulica badema 2a

a) Zahtjevi građana i trećih osoba za korištenje prostora

b) Suradnja s Ankicom Maruna, domar objekta MO Čulinec

c) Ovlaštenje predsjedniku/potpredsjedniku MO Čulinec za odobrenje korištenja prostora u hitnim situacijama (između sjednica)

7. Zaključak o prodaji građevinskog zemljišta u Ulici badema, k.č.581/9 k.o. Resnik

8. Pitanja, prijedlozi i obavijesti

a. informiranje građana o radu Vijeća Mjesnog odbora Čulinec

b. službeni telefon, internetski priključak i E-mail adresa VMO Čulinec 01/2850-138,  e-pošta: mo_culinec@zagreb.hr
c. Korištenje WI-FI mreže internetskog priključka – otvaranje mreže za građane dostupne u krugu objekta  u Ulici badema 2a
d. Prijenos prava korištenja e-pošte: mo_culinec@zagreb.hrna Mario Kolar, predsjednik VMO Čulinec

Ad 1.Izbor potpredsjednika Vijeća Mjesnog odbora Čulinec;
Predsjednik obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 


 Prijedlog – da se za potpredsjednika izabere Damir Škarić- podnijeli su članovi:  Mario Kolar, Hrvoje Holler i Suzana Benc.

/Prijedlog se prilaže ovom zapisniku./
Predsjednik otvara raspravu.


Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu, te daje na glasovanje prijedlog kandidata. 

Vijeće je sa 4 glasa ZA i 1 SUZDRŽANIM  donijelo  
Z A K LJ U Č A K

o izboru potpredsjednika Vijeća Mjesnog odbora  Čulinec


1. Za potpredsjednika Vijeća Mjesnog odbora Čulinec izabran je Damir Škarić.


2. Ovaj zaključak bit će objavljen na oglasnoj ploči u sjedištu Mjesnog odbora.

Ad 2. Zaključak o tonskom snimanju sjednica VMO Čulinec
Predsjednik usmeno obavještava nazočne o predmetu rasprave i odlučivanja.

Predsjednik, Mario Kolar predlaže tonsko snimanje sjednica Vijeća Mjesnog odbora Čulinec a sukladno čl. 71. Poslovnika o radu Vijeća Mjesnog odbora Čulinec, koji kaže, radi što potpunijeg i točnijeg izvješćivanja javnosti o radu Vijeća, sjednice se mogu snimati na način kojim se ne narušava red na sjednici.

U raspravi sudjeluju;
Mario Kolar, Damir Škarić, Hrvoje Holler, Jadranka Petrović, Suzana Benc

Vijeće  sa 4 glasa  ZA i 1 PROTIV  donijelo 
Z A K LJ U Č A K
o prijedlogu za tonsko snimanje sjednica Vijeća Mjesnog odbora Čulinec

1. Vijeće je razmotrilo prijedlog u svezi tonskog snimanja sjednica Vijeća Mjesnog odbora
    Čulinec.
2. Vijeće predlaže da se sjednice Vijeća Mjesnog odbora Čulinec tonski snimaju  sukladno

     čl.71. Poslovnika o radu Vijeća MO Čulinec, te traži odgovor Gradskog ureda za mjesnu

     samoupravu.    
3. Ovaj zaključak dostavlja se Gradskom uredu za mjesnu samoupravu na postupanje.

Ad 3.

Aktualna komunalna problematika:
Predsjednik usmeno obavještava nazočne o predmetu rasprave i odlučivanja, te predlaže
a) izrada popisa komunalne problematike

b) formiranje baze podataka o komunalnoj problematici

U cilju izrade popisa komunalne problematike i formiranje baze podataka o komunalnoj problematici i ostaloj problematici u nadležnosti Vijeća MO Čulinec, za slijedeću sjednicu VMO Čulinec, Vijećnici će pripremiti popis komunalne i ostale problematike raspoređeno po prioritetima.

U raspravi sudjeluju; 
Mario Kolar, Damir Škarić, Hrvoje Holler, Jadranka Petrović, Suzana Benc

Vijeće je jednoglasno  donijelo  
Z A K LJ U Č A K
o izradi popisa komunalne problematike

Vijeće je razmotrilo prijedlog komunalne problematike, te će za slijedeću sjednicu pripremiti popis komunalne  i ostale problematike za kvalitetno donošenje prioriteta.
Ad 4.
Dežurstvo članova Vijeća Mjesnog odbora u objektu mjesne samouprave;

Predsjednik usmeno obavještava nazočne o predmetu rasprave i odlučivanja.

Predsjednik ističe da je Člankom 35., točkom 1. Pravila mjesnog odbora Čulinec, propisano da građani i pravne osobe imaju pravo podnositi predstavke, prijedloge i pritužbe Vijeću i Predsjedniku Vijeća te se daje na raspravu odlučivanje o načinu omogućavanja istoga prava građanima.
U raspravi sudjeluju;
Mario Kolar, Damir Škarić, Hrvoje Holler, Jadranka Petrović, Suzana Benc

Vijeće jednoglasno donosi

Z A K LJ U Č A K
o dežurstvu članova Vijeća MO Čulinec
Članovi Vijeća Mjesnog odbora Čulinec dežurat će  svaku prvu srijedu u mjesecu, od 18.00 do 19.00 sati, u objektu mjesne samouprave kako bi građani mogli davati svoje prijedloge i pritužbe.
Ad 5.

Plan komunalnih aktivnosti Gradske četvrti Donja Dubrava u 2021. godini

Predsjednik usmeno obavještava nazočne o predmetu rasprave i odlučivanja, nadalje ističe da 
Planom komunalnih aktivnosti Gradske četvrti Donja Dubrava u 2021. godini, predviđeni su radovi na javnoprometnim površinama u Čulincu i to uređenje kolnika ulice Jela u vrijednosti 596.000,00kn. Kako je iz trenutne situacije u svezi izvođenja redovne izmjene Plinske i Vodovodne mreže u Čulincu razvidno da izmjene istih mreža neće biti izvršene u tekućoj godini, odnosno da su prije navedene ulice djelomično već izvršene izmjene plinske i vodovodne mreža u drugim ulicama, a koje će tada imati i prioritet prije ulice Jela, predlaže se sredstva iz komunalnih aktivnosti GČDD, Izmjenom Plana, preusmjeriti za druge aktivnosti sukladno izmijenjenim potrebama građana Čulinca. 

U raspravi sudjeluju; 
Mario Kolar, Damir Škarić, Hrvoje Holler, Jadranka Petrović, Suzana Benc

Vijeće jednoglasno donosi

Z A K LJ U Č A K

o prijedlogu za izmjenu Plana komunalnih aktivnosti

Gradske četvrti Donja Dubrava
       
Vijeće Mjesnog odbora Čulinec primilo je na znanje informaciju o poduzetim aktivnostima Gradske četvrti Donja Dubrava za područje Mjesnog odbora Čulinec, će predložiti izmjenu Plana komunalnih aktivnosti Gradske četvrti Donja Dubrava.
Ad 6.  Korištenje prostora Mjesnog odbora Čulinec, Ulica Badema 2a
a) Zahtjevi građana i trećih osoba za korištenje prostora

b) Suradnja s Ankicom Maruna, domar objekta MO Čulinec

c) Ovlaštenje predsjedniku/potpredsjedniku MO Čulinec za odobrenje korištenja prostora u hitnim situacijama (između sjednica)

Predsjednik usmeno obavještava nazočne o predmetu rasprave i odlučivanja.
U raspravi sudjeluju;

Mario Kolar, Damir Škarić, Hrvoje Holler, Jadranka Petrović, Suzana Benc

a) Vijeće jednoglasno donosi

Z A K LJ U Č A K
o korištenju prostora udruga i građana 
1. Vijeće predlaže da se prostor Mjesnog odbora Čulinec, Ulica Badema 2a, daje na korištenje
    bez naknade svim neprofitabilnim građanskim udrugama sukladno „Zaključku o 
    prostorima mjesne samouprave“. 
2. Vijeće daje prednost udrugama koje djeluju na području Gradske četvrti Donja Dubrava, i  
     zainteresiranim korisnicima izdavanje prostora uz naknadu.

b) Vijeće jednoglasno donosi
Z A K LJ U Č A K
o davanju suglasnosti kojim se predsjednik i potpredsjednik Vijeća ovlašćuju da potpisuju zahtjeve za jednokratnim korištenjem prostora

1.Vijeće ovlašćuje predsjednika i potpredsjednika Vijeća da u hitnim slučajevima, između 

   sjednica, osobno i u što kraćem roku, bez prethodne odluke Vijeća, rješava zahtjeve za 

   jednokratnim korištenjem prostora mjesne samouprave Čulinec.

2. Predsjednik ili potpredsjednik Vijeća dužan je izvijestiti Vijeće o svakom takvom zahtjevu 

    i  izdanom odobrenju na prvoj slijedećoj sjednici.  

Ad 7. Zaključak o prodaji građevinskog zemljišta u Ulici badema, k.č.581/9 k.o. Resnik
Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja.
Predsjednik ističe da je Grad Zagreb – gradski ured za upravljanje imovinom grada, Trg Stjepana Radića 1, započeo javni natječaj za prodaju građevinskog zemljišta prikupljanjem pisanih ponuda za prodaju zemljišta u ulici Badema, označenog kao k.č.581/9, livada, površine 136 m2 upisanog u p.l. 2724 k.o. Resnik. Kako u naselju Čulinec, kao i u većini ostalih GČ i MO grada Zagreba nedostaje adekvatnih javnih površina za osiguravanje osnovnih potreba građana za parkovima, parkiralištima i igralištima, predlaže se hitna obustava postupka javnog natječaja i prodaje zemljišta u vlasništvu Grada Zagreba.
U raspravi sudjeluju;
Mario Kolar, Damir Škarić, Hrvoje Holler, Jadranka Petrović, Suzana Benc

Vijeće jednoglasno donosi

Z A K LJ U Č A K
               o prodaji građevinskog zemljišta u Ulici badema, k.č.581/9 k.o. Resnik
1. Vijeće je razmotrilo  o započetom javnom natječaju za prodaju građevinskog zemljišta u 
    Ulici badema k.č.581/9, livada, površine 136 m2 upisanog u p.l. 2724 k.o. Resnik.
2. Predlaže se žurna obustava postupka za gore navedenu česticu iz razloga što vijeće smatra
    da navedena čestica zadovoljava, te predlaže, izgradnju parkirališta za građane, a koji
    nedostaju na području MO Čulinec.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 8.
Pitanja, prijedlozi i obavijesti

a) informiranje građana o radu Vijeća Mjesnog odbora Čulinec

b) službeni telefon, internetski priključak i E-mail adresa VMO Čulinec 01/2850-138, e-pošta: mo_culinec@zagreb.hr
c) Korištenje WI-FI mreže internetskog priključka – otvaranje mreže za građane dostupne u krugu objekta  u Ulici badema 2a

d) Prijenos prava korištenja e-pošta: mo_culinec@zagreb.hr na Mario Kolar, predsjednik VMO Čulinec
Predsjednik usmeno obavještava nazočne o predmetu rasprave i odlučivanja.

U raspravi sudjeluju;

Mario Kolar, Damir Škarić, Hrvoje Holler, Jadranka Petrović, Suzana Benc
Predlaže da se donese odluka o mogućim načinima boljeg i transparentnijeg informiranju građana o radu Vijeća Mjesnog odbora Čulinec vezano na obveze iz članka 69., Poslovnika o radu Vijeća Mjesnog odbora Čulinec, obvezi objave poziva i zapisnika sa sjednica Vijeća MO na stranicama Grada Zagreba, a što nije praksa tegrađani nemaju pristup dokumentima. Nadalje predlaže se rasprava o načinu korištenja službenog telefona MO Čulinec, adrese e-pošte, kao i omogućavanju korištenja WI-FI mreže internetskog priključka koji se nalazi u objektu MO Čulinec otvaranjem pristupa građanima u krugu objekta  u Ulici badema 2a.
Pavica Zelić, stručni referent za rad tijela mjesne samouprave, pojašnjava, vezano na pitanje u svezi javne objave poziva i zapisnika sa sjednica Vijeća izvještava o planiranju implementiranja mogućnosti pregleda poziva i zapisnika sa sjednica Vijeća VGČ i VMO na službenim stranicama i te navodi da će ista mogućnost biti uskoro dostupna te se donosi zaključak po ovoj točki.
Vezano na Internetski priključak, Vijeće MO Čulinec predlaže provjeru sa nadležnom službom grada i operaterom usluge interneta o vrsti usluge koja je ugovorena na internetskom priključku u objektu MO u Čulincu. Ako je grad Zagreb ugovorio sa operaterom uslugu interneta bez ograničenja prometa.

Vijeće predlaže da se WI-FI mreža otvori prema građanima kako bi isti besplatno mogli koristiti internetsku uslugu u krugu MO Čulinec.
Predsjednik obavještava članove Vijeća i otvara raspravu o daljnjem radu Vijeća MO Čulinec, prijedlozima za sljedeću sjednicu u Vijeću, komunikaciji putem Whatsapp grupe Vijeća MO Čulinec, te zahvaljuje svim članovima Vijeća na suradnji.
Dovršeno u 21:30 sati.
KLASA:026-02/21-002/1055

URBROJ:251-06-11-401-21-2

U Zagrebu, 01. srpnja 2021.
Zapisnik sastavio: 






        Predsjednik

    Damir Škarić





         Vijeća Mjesnog odbora

                   





           Čulinec 









       Mario Kolar                                                                    

